
ת.א. 25/

בהרצליה
נערך ונחתם ביום 07.09.25
התובעים:

1.שירה בנימין (קטינה), ת.ז. 336997739



באמצעות אפוטרופסיה הטבעיים התובעים 2 - 3



2. יוסי בנימין, ת.ז. 037344272



3. בתאל בנימין, ת.ז. 301351581
                                 כולם מרחוב ירושלים 106, אור יהודה 6026322
ע"י ב"כ עו"ד אריאל פרייברג  (מ"ר 62254)


מרח' אבא הלל 7 , רמת גן


טל' : 03-7412358  ,  פקס: 077-3180983



דוא"ל: office@freiberg-law.com
– נ ג ד –
הנתבעים:

1. בית הספר מכתב מאליהו
 


   מרחוב ר' יוסף קארו 6, אור יהודה         
                                  טל: 035335377. פקס: 036346158
                               2. עיריית אור יהודה
 


   מרחוב יוני נתניהו 4, אור יהודה 
                                  טל: 073-338-8100, מייל: 106@or-ye.org.il
מהות התביעה: 
נזיקין – נזקי גוף


סכום התביעה: 
אינו ניתן להערכה. 
סכום אגרת 
בית המשפט: 
819 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה

הזמנה לדין 
הואיל והתובעים הגישו כתב תביעה נגדכם, המצורף בזאת, אתם מוזמן להגיש כתב הגנה בתוך 60 ימים מיום שהומצאה לכם הזמנה זו.
לתשומת ליבכם, אם לא תגישו כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעים הזכות לקבל פסק דין שלא בפניך. 
1. תיאור תמציתי של בעלי הדין:
1. הנתבע 1 הינו בית ספר הפועל על פי דין, אשר בכל הזמנים הרלבנטיים לתביעה זו היה הבעלים ו/או המחזיק ו/או האחראי ולתלמידים הרשומים במסגרתו (להלן: "הנתבע 1/בית הספר").
2. הנתבעת הינה עירייה כמשמעות המונח בפקודת העיריות (להלן:" העירייה") הפועלת על פי דין, ובכל הזמנים הרלבנטיים לתביעה זו הייתה אחראית ו/או המעסיקה ו/או המפקחת על בית הספר ו/או מי מטעמו.
3. התובעת 1, קטינה, ילידת 10.9.12, הייתה בכל הזמנים הרלוונטיים לתביעה זו תלמידה בבית הספר.
4. התובעים 2-3 הינם הורי התובעת 1 ואפוטרופסיה הטבעיים.
2. הסעד המבוקש:
5. התובעת 1 נפגעה בתאונה כתוצאה מרשלנותם של הנתבעים  1 – 2, ביחד ולחוד, במעשה או במחדל, ו/או כתוצאה מהפרת חובות חקוקות על ידם  ועל כן עותרים התובעים לפצותם בגין הנזקים שנגרמו להם.  
6. לאחר התאונה ומחמת תוצאותיה, התובעים 2 – 3  נאלצו להשגיח ולהעניק לתובעת 1 עזרה בצורה מוגברת וצמודה, הם נעדרו מעבודתם ונגרמו להם הפסדי שכר.
7. מאז התאונה ומחמת תוצאותיה מוגבלת התובעת 1 בביצוע פעולות יומיומיות הנהוגות בקרב בני גילה, היא נזקקת למעקב רפואי, טיפולים ועזרה ותיזקק לאלה גם בעתיד.
8. עקב התאונה ותוצאותיה נגרמו לתובעים 2 – 3 הפסדי שכר, הוצאות עזרת הזולת והוצאות נסיעה מוגברות. 
1. להלן פירוט נזקי התובעים:
1. נזק מיוחד:
(1) הפסדי השתכרות/גריעה מכושר ההשתכרות בעבר- 
    
  85,000   ₪
(2) עזרת הזולת בעבר – 




  
  45,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  25,000       ₪
(4)  הסעות מיוחדות ושימוש מוגבר במוניות בעבר –  

  18,300      ₪
2. נזק כללי:
כב' בית המשפט מתבקש לפסוק לתובעים פיצוי הולם בגין נזקיהם, בין היתר, בראשי הנזק הבאים:
(1) הפסדי השתכרות בעתיד, על-פי מידת מגבלותיה התפקודית של התובעת 1, או,  לחילופין, בהתאם לשיעור נכותה הרפואית, לרבות הפסדים בתקופת הפנסיה.
(2) עזרת הזולת בעתיד.
(3)  הוצאות רפואיות ופארה-רפואיות ונסיעות לטיפולים בעתיד.
(4) הסעות מיוחדות ושימוש מוגבר במוניות בעתיד.

(5) פיצוי בגין נזקיו הלא ממוניים של התובע. 
3. תמצית העובדות הנחוצות לביסוסה של עילת התביעה:
9. ביום 2.11.21, במהלך ההפסקה, ישבה התובעת, כשם שנהגו לעשות בבית הספר, על מעקה הנגשה, כשלפתע נפלה התובעת  ונחבלה (להלן: "התאונה").
רצ"ב תמונות המפגע ומיקומו, מסומנות "כנספח 1".
10. התובעים יטענו כי נהוג היה בזמן ההפסקות לשבת, בין היתר, להיאסף במקום ולשבת על מעקות ההנגשה, והנתבעים לא עשו ידעו זאת ולא השגיחו, העירו ו/או הסבו את תשומת ליבן לסכנה הכרוכה בכך.
11. הנתבעים לא עשו דבר למניעת הנזק, הנתבעים הם בעלי השליטה בנכס, על נתבע 1 מוטלת האחראיות לפקח, בין היתר, בהפסקות על ידי מורה או סייעת ולא לאפשר את התנהגות כגון דא.
12. יצוין, כי כשם שהיה כך עובר למקרה, גם לאחר פגיעת התובעת, המשיכו וממשיכות תלמידות הנתבע 1 לנהוג כך, והורי התלמידות אף פנו מספר פעמים בבקשה למניעת נזק נוסף.
13. התובעים יטענו כי על העירייה להעמיד לבית הספר מבנה ותשתית בטוחים, התואמים את הדרישות המובאות בחוזר מנכ"ל משרד החינוך בנושא בטיחות ואת הוראות כל דין החלות עליהן. חובתה של העירייה לקיים מוסדות חינוך מטילה עליה את האחריות לדאוג לשלום הילדים בעת שהותם בתחומי המוסדות על כיתותיהם, חצרותיהם ומתקניהם ולהבטיח שהמוסדות יהיו בטוחים ומתאימים לקיום לימודים בהם. האחריות המקצועית לגילוי פגמים מובנים במבנה בית הספר היוצרים סיכון לציבור התלמידים מוטלת על העירייה.
14. התובעת תטען כי על הנהלת בית הספר ועל המורים במוסד להיות ערים לקיומם של מפגעי בטיחות במבנה המוסד ובחצרותיו שהם בבחינת מוקדים גלויים לעין במתחם בית הספר ובגדר סיכונים ברורים. על המנהל ועל צוותו להזהיר מפני הסיכונים ולנקוט אמצעים מיידים וסבירים כדי למנעם ולהתריע בפני הרשות המקומית על כל מפגע בטיחותי הבולט לעין והעלול לפגוע בבטיחות הילדים, ושיש להתייחס אל ההפסקה שבין השעורים כאל המשך טבעי וישיר של העשייה החינוכית המתקיימת בין כותלי הכיתות ולפעול להקניית ערכי התנהגות בטוחה גם בהפסקה.
15. לחילופין, יטענו התובעים, כי התאונה אירעה מחמת הפרת חובות חקוקות ע"י הנתבעות ו/או עקב התרשלותם, אשר באו לידי ביטוי, בין היתר, במעשים ו/או במחדלים הבאים:
הנתבע 1:
(1) לא דאגו ו/או לא פיקחו כי בית הספר בטוח ולא דאגו להסיר מכשולים/מפגעים.
(2) לא השגיחו על התלמידות במתחם בית הספר.
(3) לא דאגו התרשלו בהבטחת הבטיחות לתלמידים.
(4) לא דאגו לתחזוקה ראויה של שטחי בית הספר, למרות שצפו או צריכים היו לצפות כי באי בית הספר עלולים להיפגע מהמפגע.
(5) לא הזהירו את התלמידות בדבר המפגע.
(6) לא דאגו להסרת המפגע.
(7) לא עשו דבר או לא עשו די למניעת התאונה.
(8) נהגו בחוסר זהירות ו/או בחוסר אכפתיות.
(9) לא נהגה כפי שבית ספר סביר וזהיר היה נוהג בנסיבות העניין.
(10) הפרו את חובותיהם מכח חוזרי מנכ"ל משרד החינוך, בין היתר, "ניהול שגרת הבטיחות בבית הספר", הוראת קבע מס' 0143 מאוגוסט 2018
הנתבעת 2:
(1) לא דאגו לבטיחות ו/או תקינות מבנה בית הספר.
(2) התרשלו בלוודא ו/או לפקח על הנעשה בבית הספר.
(3) התרשלו בלמנוע ו/או להסיר ו/או לתקן מפגעים.
(4) לא פיקחה ו/או וידאה כי בית הספר פועל בהתאם להוראות וכמתחייב.
(5) התרשלה בלהבטיח כי בית הספר בתחומה ממלא אחר הדרישות וחרף זאת איפשרה את המשך הפעלתו על כל המשתמע מכך.
(6) לא פעלה כפי שעיריה ו/או מחזיק במקרקעין זהיר וסביר היה פועל בנסיבות.
(7) הפרו את חובותיהם מכח חוזרי מנכ"ל משרד החינוך, בין היתר, "ניהול שגרת הבטיחות בבית הספר", הוראת קבע מס' 0143 מאוגוסט 2018
16. לאחר התאונה טופלה התובעת בבית החולים שיבא, בתל השומר, שם אובחנה חבלה משמעותית בשורש כף יד שמאל, עם קושי והגבלה בתנועות מפרק כף יד שמאל, לאחר צילום, אובחן שבר בשורש כף יד, היא טופלה בקיבוע של כף היד בגבס לתקופה של כחודש וחצי, לאחר הקיבוע שוחררה לביתה בהמלצה להמשך מעקב רפואי, נטילת משככי כאבים, ומנוחה.
17.  התובעת המשיכה להגיע למעקב בבת החולים שיבא, אך חרף התמדתה חלה החמרה בכאבים, בנפיחות ובהגבלת התנועתיות בכף יד שמאל. בנוסף, למרות הסרת הגבס לא נצפה איחוי מלא של השבר והונח לה סד אחורי לתמיכה, התובעת הונחתה להמשיך במעקב הרפואי, להימנע מספורט ונשלחה לסדרת טיפולי פיזיותרפיה.
18.  חרף הטיפולים והמעקב הרפואי נותרה התובעת עם הגבלה בתנועות כף יד שמאל וכן מנימול וחוסר תחושה באצבע 3 ביד זו.
רצ"ב תעודות רפואיות, מסומנות "כנספח 2".
19.  ד"ר תומר קרבאל, מומחה בכירורגיה אורתופדית, אשר בדק את התובעת 1 קבע כדלקמן:
"מדובר בילדה בת 10 . בריאה בדר"כ. ילדה נבונה.
מדובר בנפילה בבית הספר ממעקה.
נגרם שבר מיד שפט ענף ירוק רדיוס עם אפקס וולרי שגרם להפרעת תנועה סופינציה
בעיקר וגם יישור.
צילום איחוי מלא. קו מובאראק שמור. יש זיוות בלטרל ברדיוס
לדעתי הנכות הצמיתה

10% לפי 41 (8) יד שמאל הגבלה."
רצ"ב חוות דעת ד"ר קרבאל, מסומנת "כנספח 3".
20. מאז התאונה סובל התובעת 1 מכאבים והגבלה בתנועות זרוע שמאל, מקושי בהרמה ונשיאה, מקושי בתפיסת חפצים ביד זו, מקושי בהקלדה, מקושי בכתיבה, מחוסר יציבות,  מקושי בכל פעולה הדורשת הפעלת שתי הידיים במקביל, הפעלת כח ומאמץ ביד שמאל, סובלת מכאבים והטיפולים בה צפויים להימשך גם בעתיד. 
21. התובעת 1 תלמידת בית ספר יסודי. מחמת התאונה ותוצאותיה נעדרה מלימודיה, נגרם לה פיגור וחסר בחומר הנלמד, נבצר ממנה לקחת חלק בפעילויות הנהוגות בקרב בני גילה. כושרה נפגע ויגרמו לו הפסדי שכר בעתיד.
22. מחמת התאונה ותוצאותיה נזקקה התובעת 1 לעזרה מוגברת ותזדקק לה גם בעתיד.
23. מחמת התאונה ותוצאותיה נגרמו לתובעים הוצאות בגין נסיעות מיוחדות ומוניות והם יזדקקו להוצאות אלה גם בעתיד.
24. מאז התאונה ומחמת תוצאותיה נזקקו התובעים לעזרת הזולת ויזדקקו לכך גם בעתיד.
4. העובדות המקנות סמכות לבית המשפט:
25. הנתבעים 2 -1 חייבים לפצות את התובעים בגין אחריותם לתאונה כמפורט לעיל.
26. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

27. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעות.

אשר על כן, מתבקש כב' ביהמ"ש להזמין את הנתבעים לדין ולחייבם, לפצות את התובעים כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד








          ב"כ התובעים
